TELEPÜLÉSFEJLESZTÉSI MEGÁLLAPODÁS

VAGYONI ÉRTÉKŰ JOG BIZTOSÍTÁSÁRÓL

Amely létrejött egyrészről

Martonvásár Város Önkormányzata

Székhely: 2462 Martonvásár, Budai út 13.

Adószám: 15727433-2-07

Államháztartási egyedi azonosító: 737038

Képviseli: Horváth Bálint polgármester 

mint átadó (a továbbiakban: Átadó vagy Önkormányzat)
és a

MKIF Secundus Zrt.
Székhely: 1123 Budapest, Alkotás utca 53. A ép. 6. em.
Cégjegyzékszám: 01-10-141958
Adószáma: 32028627-2-44

Képviseli: Szőke Gábor vezérigazgató
mint átvevő (a továbbiakban: Átvevő)

(Átadó vagy Önkormányzat és Átvevő együttesen a továbbiakban: Felek)

között, a mai napon és helyen a következő feltételekkel:

I. Előzmények és tényvázlat

1. Az M7 autópálya 16+249 (M0) – 90+603 (Balatonvilágos) km. szelvények közötti szakasz fejlesztése során a meglévő tárnoki pihenőhely bővítése került megtervezésre, mindkét oldalon új WC épülettel. A WC épületekbe szükséges ivóvíz, illetve az onnan származó szennyvíz a Martonvásár-Erdőháton kiépített vízi-közmű hálózatra való csatlakozással kerül biztosításra. A teljes napi maximális vízigény 2050-re számított távlati érték 56 m3/nap. A vagyoni értékű jog (kvóta) megvásárlása a hosszú távú igény megvalósulására tekintettel 50m3/nap mennyiségen lett meghatározva, ami 150 érdekeltségi egységet jelent.
1.a. Az ivóvíz vízi-közmű rendszer esetében az Önkormányzat saját rendszert tart fenn. Az Önkormányzat a kapacitáshányad terhére biztosítja az Átvevő részére a szükséges mennyiséget.
1.b. A szennyvíz víziközmű-rendszer esetében az Önkormányzat közös rendszert tart fenn Tordas Község, Gyúró Község és Ráckeresztúr Község Önkormányzataival, akikkel külön megállapodásban határozták meg az egyes települések rendelkezésére álló kapacitását. A négy önkormányzat a fennálló szerződéses és jogszabályi kötelezettségeire, valamint a rendezési eszközei, gazdasági programja alapján kalkulált lakossági igények kielégítéséhez szükséges kapacitás fenntartása érdekében, beruházásokkal bővítette a szennyvíztisztító-telep kapacitásteljesítményét. Ebből az Önkormányzat, az őt megillető kapacitáshányad terhére biztosítja az Átvevő részére a szükséges mennyiséget.

II. A szerződés célja és tárgya

2. A Felek kijelentik, hogy elkötelezettek Martonvásár város fejlődésének támogatásában, ezért a jelen szerződésben együttműködésük céljait és alapvető feltételrendszerét határozzák meg. A Felek megítélése szerint ennek egyik legfontosabb eszköze a település közigazgatási területén történő, a település infrastrukturális adottságaival összhangban megvalósuló, az Önkormányzat és az Átvevő érdekeit kölcsönösen szem előtt tartó befektetés ösztönzése, és a befektetéshez szükséges feltételek megteremtése.

3. Felek az ivóvíz és szennyvíz víziközmű-rendszer tekintetében megállapodnak, hogy az Önkormányzat a víziközmű-rendszerei teljesítőképességének szűkössége mellett, a meglévő kapacitásai terhére biztosítja az ivóvíz és a szennyvíz víziközmű-rendszerekre a csatlakozást és az 150-150 érdekeltségi egység (50-50 m3/nap) mennyiség igénybevételét az Átvevő részére.

4. Az Önkormányzat a 3. pontban foglalt mennyiségre vonatkozóan:

4.1. az önkormányzat tulajdonában álló közműves ivóvízellátáshoz kapcsolódó víziközmű hálózathoz történő utólagos csatlakozás műszaki és pénzügyi feltételeiről, valamint az utólagos csatlakozásért fizetendő hozzájárulás mértékéről szóló 28/2021 (XII. 1.) önkormányzati rendelet 5. §-a és 

4.2. az önkormányzat tulajdonában álló a közműves szennyvízelvezetéshez kapcsolódó víziközmű hálózathoz történő utólagos csatlakozás műszaki és pénzügyi feltételeiről, valamint az utólagos csatlakozásért fizetendő hozzájárulás mértékéről szóló 26/2021. (IX.29.) önkormányzati rendelet 5. §-a szerinti hozzájárulást az 5. pontban rögzített összeg megfizetését követően megadja,
amennyiben az üzemeltetésért felelős Fejérvíz Zrt. a csatlakozás műszaki megfelelőségét igazolja, jóváhagyja.
5. Az Átvevő vállalja, hogy a 3. pontban rögzített mennyiségekre vonatkozó, a 4. pontban rögzített hozzájárulásokért, a számvitelről szóló 2000. évi C. törvény 26. § (3) bekezdése szerinti vagyoni értékű jog megváltásáért az Átvevő
5.1. az ivóvíz víziközmű rendszerre vonatkozóan 80 000 000 Ft + ÁFA összeget, azaz nyolcvanmillió forint + ÁFA összeget,

5.2. a szennyvíz víziközmű rendszerre vonatkozóan 160 000 000 Ft + ÁFA összeget, azaz százhatvanmillió forint + ÁFA összeget,

azaz mindösszesen 240.000.000.-Ft + ÁFA összeget, azaz kettőszáznegyvenmillió + ÁFA összeget fizet meg az Önkormányzat 11736082-15727433-10110007 számú bankszámlájára 2027. március 31-ig.
Önkormányzat a befizetett összeget a jogszabályi előírásoknak megfelelően használja fel, az külön pénzügyi és szakmai elszámoláshoz nem kötött.

6. Önkormányzat rögzíti, hogy jelen megállapodás kizárólag az Átvevő részére szükséges kapacitásbiztosításokra terjed ki az üzemeltetésért felelős Fejérvíz Zrt. jóváhagyásával (2. számú melléklet), a szükséges vezeték- és hálózati elem kiépítésének megoldása Átvevő feladata és költsége.
7. Felek rögzítik, hogy az 5. pontban rögzített összeg kifizetésére Átvevő abban az esetben köteles 2027. március 31. napjáig, amennyiben az M7 autópálya 16+249 (M0) – 90+603 (Balatonvilágos) km. szelvények közötti szakasz fejlesztésével összefüggésben a Magyar Állam képviseletében a Koncesszióba Adó részéről a fejlesztés szükségességével vagy annak átütemezésével kapcsolatos eltérő szándéknyilatkozat nem keletkezik. Ezen esetek tekintetében Felek haladéktalanul egyeztetést folytatnak a Szerződés folytatásával összefüggésben. 
III. Szerződés megszűnése

8. Jelen szerződés megszűnik a Felek ez alapján jelentkező kötelezettségeinek szerződésszerű teljesítésével.

9. Felek jelen szerződéstől kizárólag a 2027. szeptember 1. napjáig, de legkésőbb az Átvevő általi M7 autópálya 16+249 (M0) – 90+603 (Balatonvilágos) km. szelvények közötti szakasz fejlesztéséhez kapcsolódó kivitelezési munkák megkezdésének napjáig állhatnak el.
9.a. Bármelyik fél elállása esetén, amennyiben az 5. pontban foglaltak már teljesültek, Önkormányzat az Átvevő részére visszafizeti az 5. pontban foglalt összeget, az elállás másik féllel való írásbeli közlésétől számított 30 napon belül. 

9.b. Elállás esetén az Önkormányzat a 4. pontban rögzített hozzájárulását visszavonja, az Átvevőt nem illeti meg a vagyoni értékű jog feletti rendelkezés, a 150-150 érdekeltségi egységnyi ivóvíz – és szennyvíz víziközmű-hálózatba bocsátásának joga. 

10. A Szerződés megszűnése esetén a Polgári Törvénykönyvről szóló 2013. évi. V. törvény rendelkezései az irányadók.  
11. Nem minősül a jelen Szerződés módosításának a Felek cégjegyzékben rögzített és jelen Szerződés teljesítése során felmerülő, de a teljesítésre ki nem ható adatokban bekövetkező változások. A Felek közötti írásos kapcsolattartás, szóbeli megállapodások, egyeztetések, ráutaló magatartás nem jelentik a jelen Szerződés módosítását. Jelen Szerződés csak írásban módosítható. 
IV. Egyéb rendelkezések

12. Átvevő és Önkormányzat jelen szerződés aláírásával egybehangzóan kijelenti, hogy az aláírás időpontjában lejárt határidejű köztartozása nincs.

13. Átvevő és Önkormányzat aláírásával hozzájárul adatainak nyilvántartásához, ellenőrző hatóságok, továbbá az adóhatóságok részére történő továbbításához.

14. Önkormányzat kijelenti, hogy megfelel az államháztartásról szóló 2011. évi CXCV. törvény 50. § (1) bekezdésében foglalt feltételeknek. 

15. Átvevő és Önkormányzat kijelenti, hogy a közpénzekből nyújtott támogatások átláthatóságáról szóló 2007. évi CLXXXI. törvény szerinti érintettség, összeférhetetlenség nem áll fenn.

16. A Felek egybehangzóan kijelentik, hogy a juttatás vonatkozásában nem áll fenn érintettség az önkormányzatot érintő kötelezettséggel járó ügyben. Felek kijelentik továbbá, hogy a nemzeti vagyonról szóló 2011. évi CXCVI. törvény alapján átlátható szervezetnek minősülnek, melyet Átvevő külön nyilatkozatban is rögzít, mely jelen szerződés elválaszthatatlan mellékletét képezi. Önkormányzat kijelenti, hogy az adózás rendjéről szóló 2017. évi CL. törvény 260.§-a értelmében köztartozásmentes adózónak minősül átadja az adóigazolást arról, hogy nincs adó- és járuléktartozása.

17. A felek jelen szerződésből eredő jogvitáikat elsősorban tárgyalásos úton kötelesek rendezni, ennek eredménytelensége esetén alávetik magukat a Székesfehérvári Járásbíróság, illetve a Székesfehérvári Törvényszék illetékességének.

18. Felek jelen szerződés végrehajtása körében az alábbi kapcsolattartó személyeket jelölik ki:

Önkormányzat részéről: 
Horváth Bálint, polgármester





Tel. szám: 06-22-460-004





E-mail cím: polgarmester@martonvasar.hu
Átvevő részéről: 

Horváth Árpád, tervezési és műszaki ellenőrzési igazgató





Tel. szám: +36 20 420 5868 





E-mail cím: horvath.arpad@mkif.hu
Felek gondoskodnak arról, hogy a kijelölt kapcsolattartókat – mint érintetteket – megfelelőképp tájékoztassák arról, hogy a jelen Szerződésben megadott személyes adataikat a Felek közfeladat ellátása érdekében történő kapcsolattartás céljából kezelik, összhangban a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 rendeletével (a továbbiakban: GDPR rendelet). Az adatkezelés jogalapja a GDPR rendelet 6. cikk (1) bekezdésének e) pontja.

Felek tudomásul veszik, hogy a kapcsolattartóként megjelölt személy a GDPR rendelet 15., 16. és 18. cikkével összhangban gyakorolhatja hozzáférési jogát, kérheti a személyes adatainak helyesbítését, kezelésének korlátozását, illetve a GDPR rendelet 21. cikke szerint tiltakozhat azok kezelése ellen. A kötelezően megadott személyes adatok kezelése jelen Szerződés előkészítésével kezdődik és az adatok törléséig tart. A törlésre akkor kerülhet sor, ha a vonatkozó európai uniós és nemzeti jogszabályok szerint a támogatott tevékenység egyes részeivel kapcsolatos dokumentum-megőrzési kötelezettség megszűnik.

Felek haladéktalanul tájékoztatják egymást, amennyiben valamely kapcsolattartóként megjelölt személy a fentiek szerint gyakorolja hozzáférési jogát, kéri a személyes adatainak helyesbítését, kezelésének korlátozását, vagy tiltakozik azok kezelése ellen.

19. Jelen szerződés végrehajtása során a szerződés módosítását, teljesedésbe menését, illetve az esetleges elállással kapcsolatos jognyilatkozatokat megtenni, hivatalos írásbeli kapcsolattartás keretében lehet, melyek

19.a. a postai úton történő levelezés, melynek keretében a kézhezvétel időpontjának rögzítésével válik hatályossá a Felek közlése egymás irányába.

19.b. az e-papír útján történő kommunikáció, melynek keretében a kézhezvétel időpontjának igazolása a letöltési igazoláson rögzített időpont szerint válik hatályos közléssé.

20. A Felek megállapodnak abban, hogy amennyiben jelen szerződésben írt megállapodásuk bármely rendelkezése részben vagy egészben érvénytelenné, érvényesíthetetlenné vagy törvényellenessé válna, a megállapodás többi része akkor is változatlan tartalommal érvényben marad és a Felek kötelesek a lehető leghamarabb egyeztetést lefolytatni, és jóhiszeműen eljárva elfogadni egy jogszerű rendelkezést, amely a legközelebb áll megállapodásuk céljához, és ugyanolyan gazdasági hatása, illetve eredménye van.

21. A jelen szerződésben nem szabályozott kérdésekben a hatályos jogszabályok, különösen a víziközmű-szolgáltatásról szóló 2011. évi CCIX. törvény és annak végrehajtási rendeletei, az államháztartásról szóló 2011. évi CXCV. törvény és annak végrehajtási rendelete, valamint a Polgári Törvénykönyvről szóló 2013. évi V. törvény rendelkezései az irányadóak.

22. Martonvásár Város Polgármestere Martonvásár Város Önkormányzat Képviselő-testületének 26/2021. (IX.29.) rendelet és Martonvásár Város Önkormányzat Képviselő-testületének 28/2021. (XII.1.) rendelet alapján jogosult a jelen településfejlesztési megállapodás aláírására.

23. Az Átvevő kijelenti, hogy az Átvevő a cégbírósági nyilvántartásba bejegyezett jogi személy, nem áll csőd-, felszámolási, végrehajtási eljárás alatt, képviselőjének szerződéskötési képességét semmi nem akadályozza, korlátozza.

24. A Felek a jelen szerződést, mint ügyleti akaratukat minden tekintetben megfelelően rögzítő dokumentumot – képviselet esetén a képviseletre vonatkozó szabályok figyelembe vételével – jóváhagyólag írják alá.

Martonvásár, 2026.  

   Horváth Bálint polgármester



       Szőke Gábor vezérigazgató
Martonvásár Város Önkormányzata
     MKIF Secundus Zrt.
                         Átadó






        Átvevő

Jogi ellenjegyző:

Pénzügyi ellenjegyző:

Melléklet:

1. Átláthatósági nyilatkozat
2.  Üzemeltető Fejérvíz Zrt. nyilatkozata
2

